text: En 40-årig mand anklaget for incest mod sine to døtre
  17 maj 2011 kl. 10.47
  Incest-mistænkt mand fra Horsens er blevet løsladt.
  Manden blev anholdt onsdag, og blev torsdag afhørt i et grundlovsforhør.
  Grundlovsforhøret blev holdt for dobbeltlukkede døre, og Sydøstjyllands Politi har af den grund ikke villet oplyse, hvad sagen drejer sig om.
  Men ifølge Horsens Folkeblad handler det om en længerevarende familiestrid, hvor den 40-årige er blevet anklaget for incest mod sine to døtre.
  Efter grundlovsforhøret kærede den 40-årige byrettens afgørelse om varetægtsfængsling til landsretten.
  Og landsretten valgte altså igår at løslade manden.
  